Dôvodová správa
Všeobecná časť
Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 108/2008 Z. z. o poskytovaní pomoci na diverzifikáciu v rámci dočasného režimu reštrukturalizácie cukrovarníckeho priemyslu v znení nariadenia vlády Slovenskej republiky č. 113/2009 Z. z.
Nariadením vlády sa vykonávajú príslušné ustanovenia právne záväzných aktov Európskej únie a upravujú podmienky poskytovania pomoci na diverzifikáciu  a pomoci na dodatočnú diverzifikáciu v rámci dočasného režimu pre reštrukturalizáciu cukrovarníckeho priemyslu. 
Cieľom predkladaného návrhu nariadenia vlády je upraviť poskytovanie dodatočnej pomoci na diverzifikáciu regiónom ovplyvneným reštrukturalizačným procesom a usmerniť využitie finančných zdrojov určených v Slovenskej republike v rámci dodatočnej pomoci na diverzifikáciu. 
Návrh nariadenia vlády nezakladá nové nároky na štátny rozpočet, rozpočty obcí a vyšších územných celkov a nemá negatívny vplyv na životné prostredie. Predkladaný návrh nariadenia napomáha udržať úroveň zamestnanosti v regiónoch ovplyvnených reštrukturalizáciou cukrovarníckeho priemyslu z dôvodu, že poskytnutie pomoci umožní zachovanie poľnohospodárskej produkcie a prechod na pestovanie iných plodín, prípadne rozšírenie činností orientovaných na inú poľnohospodársku produkciu. 
Návrh nariadenia vlády je v súlade s Ústavou Slovenskej republiky a ostatnými všeobecne záväznými predpismi a medzinárodnými zmluvami, ktorými je Slovenská republika viazaná.
Ministerstvo financií Slovenskej republiky berie na vedomie, že návrh nebude mať vplyv na rozpočet verejnej správy.

DOLOŽKA  ZLUČITEĽNOSTI
právneho predpisu s právom Európskej únie

1.  Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky 

2. Názov návrhu právneho predpisu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 108/2008 Z. z. o poskytovaní pomoci na diverzifikáciu v rámci dočasného režimu reštrukturalizácie cukrovarníckeho priemyslu v znení nariadenia vlády Slovenskej republiky č. 113/2009 Z. z.

3. Problematika návrhu právneho predpisu:
a)	je upravená v práve Európskej únie: 
-	v primárnom: 
Čl. 42 Zmluvy o fungovaní Európskej únie,
-	v sekundárnom (prijatom po nadobudnutí platnosti Lisabonskej zmluvy,ktorou sa mení a dopĺňa Zmluva oEurópskom spoločenstve a Zmluva o Európskej únii po 30. novembri 2009):
1. legislatívne akty
2. nelegislatívne akty
-	 v sekundárnom (prijatom pred nadobudnutí platnosti Lisabonskej zmluvy,ktorou sa mení a dopĺňa Zmluva oEurópskom spoločenstve a Zmluva o Európskej únii po 30. Novembri 2009): 
1.	Nariadenie Rady (ES) č. 320/2006 z 20. februára 2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve a ktorým sa mení a  dopĺňa nariadenie (ES) č. 1290/2005 o  financovaní spoločnej poľnohospodárskej politiky (Ú. v. EÚ L 58, 28.2.2006) v platnom znení.
2.	Nariadenie Komisie (ES) č. 968/2006 z  27. júna 2006, ktorým sa stanovujú podrobné pravidlá implementácie nariadenia Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve (Ú. v. EÚ L 176, 30.6.2006) v znení
-	nariadenia Komisie (ES) č. 1264/2007 z  26. októbra 2007 , ktorým sa mení a dopĺňa nariadenie (ES) č. 968/2006, ktorým sa stanovujú podrobné pravidlá implementácie nariadenia Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve ( Ú. v. EÚ L 283, 27.10.2007),
-	nariadenia Komisie (EÚ) č. 1204/2009 zo 4. decembra 2009 , ktorým sa mení a dopĺňa nariadenie (ES) č. 968/2006, ktorým sa stanovujú podrobné pravidlá implementácie nariadenia Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve (Ú. v. EÚ L 323, 10.12.2009).

b)	nie je obsiahnutá v judikatúre Súdneho dvora Európskej únie.

3.	Záväzky Slovenskej republiky vo vzťahu k  Európskej únii: 
a)	lehota na prebratie smernice alebo lehota na implementáciu nariadenia alebo rozhodnutia,
bezpredmetné
b)	 lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov 
bezpredmetné,
c)	informácia o konaní začatom proti Slovenskej republike o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie
V oblasti, ktorú upravuje toto nariadenie vlády nebolo začaté konanie proti Slovenskej republike o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie,
d)	informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia 
bezpredmetné.
5. Stupeň zlučiteľnosti návrhu právneho predpisu s  právom Európskej únie:
úplný
6. Gestor a spolupracujúce rezorty:
Ministerstvo pôdohospodárstva  a rozvoja vidieka Slovenskej republiky

Doložka
vybraných vplyvov

A.1. Názov materiálu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 108/2008 Z. z. o poskytovaní pomoci na diverzifikáciu v rámci dočasného režimu reštrukturalizácie cukrovarníckeho priemyslu v znení neskorších predpisov.

Termín začatia a ukončenia PPK: - 22.10.2010

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | x |
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3. Sociálne vplyvy | | x |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |
A.3. Poznámky

A.4. Alternatívne riešenia

A.5. Stanovisko gestorov
Ministerstvo práce, sociálnych vecí a rodiny SR súhlasí s doložkou vybraných vplyvov  v časti sociálne vplyvy pripravenou k predloženému návrhu.
Ministerstvo financií SR súhlasí s predkladateľom, že predmetný materiál nemá vplyv na informatizáciu spoločnosti.
Ministerstvo hospodárstva a výstavby SR nemá k predmetnému materiálu pripomienky a súhlasí s doložkou.
Ministerstvo pôdohospodárstva  a rozvoja vidieka SR súhlasí s predloženou doložkou vybraných vplyvov bez pripomienok.

Osobitná časť

K čl. I
K bodu 1
Vzhľadom k tomu, že sa nevyčerpali všetky finančné prostriedky určené na dodatočnú diverzifikáciu umožňuje sa opätovne podať žiadosti agentúre. Ďalej sa upresňuje okruh žiadateľov, ktorí sú oprávnení požiadať o zvyšok dodatočnej pomoci. V prípade, ak žiadatelia, ktorí v minulosti už dodatočnú pomoc obdržali nemôžu  o dodatočnú pomoc znova požiadať.
K bodu 2
Z dôvodu harmonizácie s legislatívou EÚ sa upresňuje konečný termín, dokedy je možné vyplatiť zvyšok dodatočnej pomoci.
K bodu 3
Z dôvodu, ak suma oprávnených výdavkov žiadostí bude vyššia ako zostatok finančných prostriedkov sa ustanovuje, že Pôdohospodárska platobná agentúra ich prerozdelí pomernou čiastkou, ktorá bude určená ako jednotkový podiel z celkovej sumy určenej na zvyšok dodatočnej pomoci a sumy oprávnených výdavkov.
K bodu 4
Prechodné ustanovenie.
K bodu 5
Transpozičný odkaz.
K bodom 6 a 7
Legislatívno-technická úprava.
K čl. II
Navrhuje sa účinnosť nariadenia vlády.